Minden

Minn () is ene Grote Kreisstadt an de Werser in Oostwestfalen-Lippe. Dor leevt hüdigendags bi 80.000 Minschen. In Minn sitt de Kreis Minn-Lübbcke, de to’n Regeernsbezirk Deppelt in Noordrhien-Westfalen tohören deit. De Stadt liggt wat bi 40 km noordööstlich vun Builefeld, bi 55 km westlich vun Hannober un bi 100 km süüdlich vun Bremen. De Kuntreien üm de Stadt ümto heet dat „Minner Land“.

 Spraak 
Ümgangsspraak in Minn is de hoochdüütsche Spraak. Wat dat Plattdüütsche angeiht, warrt hier en noordneddersassisch-oostfäälschen Grenzdialekt snackt. 

 Verkehr 
 Schipperee 
Minn hett en Hoben. In Minn liggt dat Waterstratenkrüüz vun den Middellandkanal un de Werser. 

 Historie 
Hinnerk de Lööw wurr hier in den Dom an’n 1. Februar 1168 mit den engelschen König Richard Löwenhart siene Süster Mathilde verheirodt. 
Dat gifft in Minn den enzigen Dom in den evangeelschen Deel vun Westfalen. De Dom in Minden weer in’t Middeloller ene Bischopskark un is kathoolsch bleven, ofschoonst de Stadt an’n 13. Februar 1530 en evangeelsche Karkenordnung annahmen hett. De Prediger Nikolaus Krage weer dat, de in Minden de Reformatschoon inföhrt hett. 
In dat Middelöller hett Minden to de Hanse tohöört.

 Stadtdelen 
To Minn hören vandage ook 
 Meißen
 Bärenkämpen
 Bölhorst
 Dankersen
 Dützen
 Haddenhausen
 Häverstädt
 Hahlen
 Kutenhausen
 Leteln-Aminghausen
 Meißen
 Minderheide
 Päpinghausen
 Rechtes Weserufer
 Rodenbeck
 Stemmer
 Todtenhausen

 Beröhmte Lüüd ut Minn 

 Meister Bertram
 Volker Petersen
 Friedrich Wilhelm Bessel
 Franz Boas
 Edelgard Bulmahn
 Karoline von Humboldt
 Sabine Leutheusser-Schnarrenberger
 Gertrud von le Fort
 Otto Wilhelm von Königsmarck
 Pauline von Mallinckrodt
 Freiherr Ludwig von Vincke
 Peter Hahne
 Günter Nolting (Liddmaat vun de Bunnsdag)
 Lothar Ibrügger (Liddmaat vun de Bunnsdag)
 Karl Senne

Kategorie:Oort
Kategorie:Noordrhien-Westfalen
Kategorie:Hanse